wannaphong/clean_thaiwikipedia huggingface dataset:
# แถบแม่เหล็ก
แถบแม่เหล็ก  เป็นสื่อกลางสำหรับการจัดเก็บข้อมูลระบบแม่เหล็กซึ่งทำจากการเคลือบสารที่ทำให้มีคุณสมบัติของแม่เหล็กบาง ๆ ลงบนฟิล์มพลาสติกที่เป็นแถบแคบ ๆ ยาว ๆ ซึ่งถูกพัฒนาเป็นครั้งแรกในประเทศเยอรมนีเมื่อปี ค.ศ. 1928 โดยพัฒนาต่อจากเครื่องบันทึกเสียงด้วยสายลวด (wire recorder) ของประเทศเดนมาร์ก อุปกรณ์ที่ใช้แถบแม่เหล็กจะสามารถบันทึกและเล่นข้อมูลเสียง ภาพ และข้อมูลคอมพิวเตอร์ฐานสอง (binary) ได้ค่อนข้างง่ายดาย

แถบแม่เหล็กได้ปฏิวัติวงการการบันทึกและผลิตเสียงซ้ำและการแพร่สัญญาณ โดยได้ทำให้วิทยุ ซึ่งเดิมออกอากาศสดได้อย่างเดียว สามารถบันทึกรายการเพื่อใช้ในการออกอากาศภายหลังหรือนำมาออกอากาศซ้ำได้ โดยตั้งแต่ต้นคริสต์ทศวรรษ 1950 แถบแม่เหล็กได้ถูกนำมาใช้ร่วมกับคอมพิวเตอร์เพื่อจัดเก็บข้อมูลปริมาณมาก และยังคงมีการใช้เพื่อการทำสำรองข้อมูลอีกด้วย

แถบแม่เหล็กจะเริ่มเสื่อมสภาพหลังจากอายุผ่านไป 10-20 ปี จึงไม่ถือว่าเป็นสื่อกลางที่ดีที่สุดสำหรับการจัดเก็บข้อมูลถาวรในระยะยาว ยกเว้นแถบแม่เหล็กบางชนิด เช่น ลิเนียร์เทปโอเพน หรือแอลทีโอ ซึ่งออกแบบมาเพื่อให้สามารถจัดเก็บข้อมูลถาวรในระยะยาวได้โดยเฉพาะ

ข้อมูลในแถบแม่เหล็กมักจะถูกบันทึกเป็นร่อง (track) ซึ่งมีระยะแคบและมีพื้นที่ข้อมูลขนาดยาวบันทึกลงบนแถบด้วยระบบแม่เหล็ก อยู่แยกออกจากกัน และมีการเว้นช่องว่างระหว่างแต่ละร่อง โดยร่องต่าง ๆ มักจะขนานกับความยาวของแถบ ซึ่งในกรณีนั้นเรียกว่า ร่องตามยาว (longitudinal tracks) หรือแนวทแยงที่สัมพันธ์กับความยาวของแถบในการสแกนแบบเกลียว (helical scan) นอกจากนั้นยังมีการสแกนตามขวาง (transverse scan) และการสแกนตามโค้ง (arcuate scanning) ซึ่งใช้ในวิดีโอเทปควอดรูเพลกซ์ และยังมีการใช้การบันทึกบนมุมทิศ (azimuth recording) เพื่อลดระยะห่างที่อยู่ระหว่างร่องแต่ละร่อง

ความทนทาน
แม้ว่าแถบแม่เหล็กจะดีต่อการใช้งานในระยะสั้น แต่ก็มีแนวโน้มสูงที่แถบแม่เหล็กจะฉีกขาดออกเป็นส่วน ๆ โดยกระบวนการนี้อาจเกิดขึ้นได้หลังจากผ่านไป 10-20 ปี ขึ้นอยู่กับสภาพแวดล้อม

แถบแม่เหล็กที่ผลิตเมื่อช่วงคริสต์ทศวรรษ 1970 และ 1980 อาจเกิดการเสื่อมสภาพที่เรียกว่า สติกกีเชดซินโดรม (sticky-shed syndrome) ซึ่งเกิดจากการแยกสลายด้วยน้ำของสารยึดภายในแถบ ส่งผลให้แถบใช้งานไม่ได้

สิ่งสืบเนื่อง
ตั้งแต่ที่แถบแม่เหล็กถูกคิดค้นขึ้นมา ก็ได้มีการพัฒนาเทคโนโลยีอื่นซึ่งสามารถทำหน้าที่เดียวกับแถบแม่เหล็กได้ และสามารถเข้ามาแทนที่แถบแม่เหล็กได้ในที่สุด ตัวอย่างเช่น ฮาร์ดดิสก์ไดรฟ์ในคอมพิวเตอร์ซึ่งแทนที่เครื่องอ่านตลับเทปอย่างเช่น อาตาริโปรแกรมรีคอร์เดอร์ (Atari Program Recorder) และคอมมอดอร์เดทาเซ็ต (Commodore Datasette) สำหรับซอฟต์แวร์ ซีดีและมินิดิสก์ซึ่งแทนที่ตลับเทปสำหรับข้อมูลเสียง และดีวีดีซึ่งแทนทีวีเอชเอส แต่ถึงแม้ว่าจะเกิดปรากฏการณ์นี้ นวัตกรรมทางเทคโนโลยีของแถบแม่เหล็กก็ยังดำเนินต่อไป โดยจากข้อมูลเมื่อปี ค.ศ. 2014 โซนี่และไอบีเอ็มยังคงเดินหน้าพัฒนาความจุของแถบแม่เหล็กให้มากขึ้น
# หลี่ จงเหริน
หลี่ จงเหริน (13 สิงหาคม ค.ศ. 1890 – 30 มกราคม ค.ศ. 1969) หรือชื่อรอง เต๋อหลิน (Te-lin) เป็นนายพลชาวจีนและสมาชิกก๊กมินตั๋ง เขาดำรงตำแหน่งรองประธานาธิบดีสาธารณรัฐจีนคนแรกหลังการประกาศใช้รัฐธรรมนูญฉบับ ค.ศ. 1947 ตั้งแต่ ค.ศ. 1948 ถึง ค.ศ. 1954 และรักษาการประธานาธิบดีสาธารณรัฐจีนใน ค.ศ. 1949 ระหว่างสงครามกลางเมืองจีน ในสมัยขุนศึก เขาเป็นขุนศึกที่นำก๊กกว่างซีใหม่และมีส่วนร่วมในการกรีธาทัพขึ้นเหนือต่อต้านรัฐบาลเป่ย์หยาง

หลี่เกิดที่กุ้ยหลิน มณฑลกว่างซี (ปัจจุบันคือเขตปกครองตนเองกว่างซีจ้วง) ต่อมาเมื่ออายุได้ 18 ปี หลี่เข้าร่วมโรงเรียนการทหารประจำมณฑล และรับราชการทหารในเวลาต่อมา หลี่ก้าวหน้าในตำแหน่งอย่างรวดเร็วและกลายเป็นผู้บัญชาการทหารคนสำคัญในกองทัพปฏิวัติแห่งชาติจีน เขาเป็นหนึ่งในผู้นำที่มีส่วนร่วมในการกรีธาทัพขึ้นเหนือของก๊กมินตั๋ง ซึ่งเป็นการรวมชาติจีนให้อยู่ภายใต้การนำของรัฐบาลชาตินิยม ด้วยทักษะทางทหารและความเป็นผู้นํา ทําให้เขาเป็นบุคคลที่มีอํานาจในก๊กมินตั๋ง ซึ่งเขามักจะปะทะกับเจียง ไคเชกเกี่ยวกับกลยุทธ์ทางการเมืองและการทหาร

ในระหว่างสงครามจีน-ญี่ปุ่นครั้งที่สอง (ค.ศ. 1937–1945) หลี่เป็นที่ยอมรับในระดับชาติสำหรับการนำกองทัพจีนให้ได้รับชัยชนะใน Battle of Taierzhuang ที่ดำเนินขึ้นเมื่อ ค.ศ. 1938 ซึ่งเป็นหนึ่งในความพ่ายแพ้ครั้งสำคัญของญี่ปุ่น เขายังคงมีบทบาททางทหารต่าง ๆ ตลอดสงคราม แม้ว่าความสัมพันธ์ของเขากับเจียงจะยังคงตึงเครียดก็ตาม ภายหลังสงครามโลกครั้งที่สอง หลี่ได้รับเลือกเป็นรองประธานาธิบดีใน ค.ศ. 1948 ต่อมาเมื่อสงครามกลางเมืองจีนทวีความรุนแรงขึ้น ส่งผลให้เจียงลาออกในปี 1949 หลี่จึงเข้ารักษาการตำแหน่งประธานาธิบดีชั่วครู่ ในขณะเดียวกัน เขาก็พยายามเจรจาสันติภาพกับพรรคคอมมิวนิสต์จีน อย่างไรก็ตาม ความพยายามเหล่านั้นกลับล้มเหลวและรัฐบาลชาตินิยมก็ล่าถอยไปที่ไต้หวัน

หลังจากลงจากตำแหน่ง หลี่เดินทางลี้ภัยไปยังสหรัฐก่อนที่ในเวลาต่อมาเขาตัดสินใจกลับมาที่จีนแผ่นดินใหญ่ใน ค.ศ. 1965 โดยได้รับการต้อนรับอย่างดีจากรัฐบาลคอมมิวนิสต์ เขาพำนักอยู่ที่กรุงปักกิ่งจนกระทั่งถึงแก่อสัญกรรมใน ค.ศ. 1969
# ข้าวหมูแดง
ข้าวหมูแดง เป็นอาหารไทย ซึ่งทำจากข้าวและหมูแดง ได้รับอิทธิพลมาจากอาหารจีน ช้าซิ้วฝ่าน ซึ่งเป็น อาหารกวางตุ้ง โดยเฉพาะจากกลุ่มชาวจีนแต้จิ๋วที่อพยพเข้ามาในไทยตั้งแต่สมัยรัตนโกสินทร์ตอนต้น

 ภาพรวม 
ข้าวหมูแดงเป็นอาหารจานเดียวที่ประกอบด้วยข้าวสวยร้อน ๆ ราดด้วย หมูแดง, กุนเชียง, ไข่เป็ดกึ่งสุก และ หมูสามชั้นทอดกรอบ วางแตงกวาหั่นบาง ๆ และต้นหอม แล้วราดด้วยน้ำเกรวีถั่วรสหวาน ส่วนน้ำจิ้มก็มีทั้ง ซีอิ๊วดำ น้ำส้มสายชูเผ็ด และอาจใส่น้ำพริกเผา ตามความชอบ

ข้าวหมูแดงมักพบได้ตามร้านค้าแผงลอย ศูนย์อาหาร ตลาด และ ภัตตาคาร เช่นเดียวกับเมนูข้าวอื่น ๆ เช่น ข้าวมันไก่ ขาหมูพะโล้ และ ข้าวหน้าเป็ด

ในกรุงเทพมหานครมีร้านข้าวหมูแดงชื่อดังอยู่หลายย่าน เช่น สีลม, ตลาดพลู, วัดไตรมิตร, เสาชิงช้า, ถนนแปลงนาม และ สามแพร่ง
# ปฏิกิริยาการแทนที่
ปฏิกิริยาการแทนที่  เป็นปฏิกิริยาเคมีซึ่งหมู่ฟังก์ชันหนึ่งในสารประกอบถูกแทนที่โดยหมู่ฟังก์ชันอีกหมู่หนึ่ง มีความสำคัญอย่างเป็นที่สุดในด้านเคมีอินทรีย์ โดยปฏิกิริยาการแทนที่ในเคมีอินทรีย์จะถูกจำแนกเป็นปฏิกิริยาประเภทอิเล็กโทรฟิลิกหรือนิวคลีโอฟิลิก โดยขึ้นอยู่กับตัวทำปฏิกิริยาที่เกี่ยวข้อง ไม่ว่าไวปฏิกิริยามัธยันตร์ (reactive intermediate) ที่เกี่ยวข้องในปฏิกิริยาจะเป็นคาร์โบแคตไอออน คาร์แบนไอออน หรืออนุมูลอิสระ และไม่ว่าตัวถูกเปลี่ยนจะเป็นสารประกอบอะลิฟาติกหรือแอโรมาติกก็ตาม การทำความเข้าใจประเภทของปฏิกิริยาอย่างละเอียดจะมีส่วนช่วยทำนายผลลัพธ์ของปฏิกิริยาได้ และยังมีประโยชน์ต่อการหาจุดเหมาะสมที่สุดของปฏิกิริยาเคมีโดยพิจารณาจากตัวแปรต่าง ๆ เช่น อุณหภูมิ และการเลือกตัวทำละลาย

ตัวอย่างที่ดีอย่างหนึ่งของปฏิกิริยาการแทนที่ได้แก่กระบวนการแฮโลจิเนชัน โดยเมื่อแก๊สคลอรีน (Cl2) ถูกฉายรังสี โมเลกุลบางส่วนก็จะสลายออกเป็นอนุมูลคลอรีนสองหมู่ (Cl•) ซึ่งอิเล็กตรอนอิสระจะไปจับกับโมเลกุลที่ยังขาดอิเล็กตรอนอยู่ โดยอิเล็กตรอนอิสระตัวหนึ่งจะสลายพันธะคาร์บอน-ไฮโดรเจนพันธะโคเวเลนต์คาร์บอน-ไฮโดรเจนในมีเทน (CH4) และจับกับอะตอมของไฮโดรเจนเพื่อรวมตัวเป็นกรดไฮโดรคลอริก (HCl) ซึ่งเป็นกลางทางไฟฟ้า ส่วนอนุมูลอื่นก็จะเกิดพันธะโคเวเลนต์กับ CH3• เพื่อรวมตัวเป็นเมทิลคลอไรด์ (CH3Cl)

Substitution reaction : chlorination of methaneการเติมคลอรีนลงในมีเทน
# แซพอนิฟิเคชัน
แซพอนิฟิเคชัน  เป็นกระบวนการแตกตัวเอสเทอร์ออกเป็นเกลือคาร์บอกซิเลตและแอลกอฮอล์โดยการกระทำของอัลคาไลในน้ำ โดยปกติแล้วจะใช้สารละลายโซเดียมไฮดรอกไซด์ในน้ำ และถือเป็นปฏิกิริยาการแยกสลายด้วยน้ำที่สำคัญอย่างหนึ่ง เมื่อคาร์บอกซิเลตมีสายยาว เกลือของคาร์บอกซิเลตก็คือสบู่นั่นเอง กระบวนการแซพอนิฟิเคชันของเอทิลแอซิเตตจะให้ผลลัพธ์เป็นโซเดียมแอซิเตตและเอทานอล ดังสมการ
# ลอฟตูร์ แซร์มุนด์สัน
ลอฟตูร์ แซร์มุนด์สัน (เสียชีวิต ค.ศ.  1163; ภาษาไอซ์แลนด์สมัยใหม่: ; ) เป็นหัวหน้าเผ่า Oddi ที่ Rangárvellir ทางตอนใต้ของประเทศไอซ์แลนด์ เขาเป็นสมาชิกตระกูล Oddaverjar และเป็นบุตรของแซมุนดูร์ โฟรธี (Sæmundur fróði) ผู้ก่อตั้งโรงเรียนที่ Oddi เขาสมรสกับโธรา มักนุสโดตตีร์ (Þóra Magnúsdóttir) พระราชธิดาในมักนุส แบร์ฟุต ลอฟตูร์เป็นบิดาของจอน ลอฟต์สัน (Jón Loftsson) ผู้รับเลี้ยงสนอร์รี สตูร์ลูสัน (Snorri Sturluson)Ættartölur, Sturlunga saga, 1, Oddaverjar.
# การดูดความชื้น
การดูดความชื้น  เป็นปรากฏการณ์การดึงดูดและกักเก็บโมเลกุลน้ำผ่านการดูดซึมและการดูดซับจากสภาพแวดล้อมโดยรอบ ซึ่งมักเกิดขึ้นที่อุณหภูมิปกติหรืออุณหภูมิห้อง โดยหากโมเลกุลของน้ำถูกแขวนลอยอยู่ในโมเลกุลของสาร การดูดซับสารอาจมีการเปลี่ยนแปลงทางกายภาพ เช่น มีการเปลี่ยนปริมาตร จุดเดือด ความหนืด หรือลักษณะทางกายภาพ/คุณสมบัติอื่นของสาร ตัวอย่างได้แก่แป้งผงละเอียดที่มีคุณสมบัติดูดความชื้น เช่น เกลือ อาจจับตัวกันเป็นก้อนเมื่อเวลาผ่านไปเนื่องจากการสะสมความชื้นจากสภาพแวดล้อมโดยรอบ

สารที่มีคุณสมบัติชื้นเหลว (deliquescent) จะมีคุณสมบัติดูดความชื้นที่มากพอเช่นกัน ซึ่งจะละลายในน้ำเมื่อเกิดการดูดซึมของสารดังกล่าว จนกลายเป็นสารละลายในน้ำ

การดูดความชื้นเป็นคุณสมบัติที่จำเป็นสำหรับกิจกรรมการให้สารน้ำ โภชนาการ การสืบพันธุ์ และ/หรือการแพร่กระจายเมล็ดในสปีชีส์พืชและสัตว์หลายชนิด วิวัฒนาการทางชีววิทยาได้ทำให้เกิดวิธีแก้ปัญหาในเรื่องการดูดความชื้นสำหรับการเก็บกักน้ำ ความทนแรงดึงฟิลาเมนต์ การสร้างพันธะ และการเคลื่อนไหวแบบไม่ออกแรง ซึ่งทั้งหมดเป็นวิธีแก้ปัญหาที่จะมีการพิจารณากันในอนาคตสำหรับวงการไบโอมิเมติกส์
# การดูดซับ
การดูดซับ  เป็นการยึดติดของอะตอม ไอออน หรือโมเลกุลจากแก๊ส ของเหลว หรือของแข็งที่ละลายแล้วเข้ากับพื้นผิว โดยในกระบวนการดูดซับจะมีการสร้างเยื่อของตัวถูกดูดซับ (adsorbate) บนพื้นผิวของตัวดูดซับ (adsorbent) กระบวนการนี้แตกต่างจากการดูดซึม (absorption) ซึ่งของไหล (ตัวถูกดูดซึม) จะละลายหรือซึมผ่านของเหลวหรือของแข็ง (ตัวดูดซึม) ถึงแม้ว่าการดูดซับมักจะเกิดขึ้นก่อนการดูดซึม ซึ่งเกี่ยวข้องกับการขนส่งตัวถูกดูดซึมเข้าไปยังปริมาตรของสารตัวดูดซึม การดูดซับก็เป็นปรากฏการณ์ที่เกิดบริเวณพื้นผิวอย่างชัดเจน ซึ่งตัวถูกดูดซับจะไม่ทะลุผ่านพื้นผิวสารและปริมาณส่วนมากของตัวดูดซับ คำว่า "การดูด" (sorption) มีความหมายครอบคลุมทั้งการดูดซับ (adsorption) และการดูดซึม (absorption) และคำว่า "การคาย" (desorption) ก็เป็นกระบวนการตรงข้ามกับการดูด
# เอทิลแอซิเตต
เอทิลแอซิเตต  หรือชื่อตามระบบว่า เอทิลเอทาโนเอต  เป็นสารประกอบอินทรีย์อย่างหนึ่ง มีสูตรเคมีเป็น  หรือสูตรย่อเป็น  มีคุณสมบัติไม่มีสี ติดไฟง่าย มีกลิ่นหอมหวานซึ่งเป็นเอกลักษณ์เฉพาะ ใช้ในกาว น้ำยาล้างเล็บ และในกระบวนการสกัดคาเฟอีนจากชาและกาแฟ เอทิลแอซิเตตเป็นเอสเทอร์ของเอทานอลและกรดแอซีติก และถูกผลิตในวงกว้างเพื่อใช้เป็นตัวทำละลาย
# การยึดติด
การยึดติด  คือแนวโน้มที่อนุภาคหรือพื้นผิวคนละชนิดกันนั้นจะเกาะติดกัน การยึดติดแตกต่างจากการเชื่อมแน่น (cohesion) ตรงที่การเชื่อมแน่นหมายถึงแนวโน้มที่อนุภาคหรือพื้นผิวชนิดเดียวกันนั้นเกาะติดกัน

แรงที่ทำให้เกิดการยึดติดและการเชื่อมแน่นสามารถแบ่งได้หลายชนิด แรงระหว่างโมเลกุลที่ทำให้สติกเกอร์และเทปกาวชนิดต่างๆ ยึดติดกับพื้นผิววัตถุได้นั้นจัดอยู่ในหมวดหมู่ของการยึดติดทางเคมี (chemical adhesion), การยึดติดแบบกระจาย (dispersive adhesion) และการยึดติดแบบแผ่ทั่ว (diffusive adhesion) และนอกจากแมกนิจูดสะสมของแรงระหว่างโมกุลเหล่านี้ ก็ยังมีผลทางกลศาสตร์บางอย่างที่ปรากฏออกมา
# โซเดียมแอซิเตต
โซเดียมแอซิเตต  มีสูตรเคมีเป็น CH3COONa หรือย่อเป็น NaOAc, เป็นเกลือโซเดียมของกรดแอซีติก มีคุณสมบัติไม่มีสี ชื้นเหลว และดูดความชื้น
# สงครามกัมพูชา–ดัตช์
สงครามกัมพูชา–ดัตช์  ใน ค.ศ. 1643–1644 เป็ยความขัดแย้งที่เกิดจากการรัฐประหารที่ทำให้กษัตริย์กัมพูชาพระองค์ใหม่ขึ้นครองราชย์และเปลี่ยนมานับถือศาสนาอิสลามด้วยความช่วยเหลือของพ่อค้าชาวมลายูที่อาศัยอยู่ในประเทศ กษัตริย์พระองค์ใหม่ทรงเริ่มการสังหารหมู่พนักงานบริษัทอินเดียตะวันออกของเนเธอร์แลนด์และต่อมาทรงเอาชนะกองกำลังดัตช์ที่ส่งมาเพื่อแก้แค้นชาวกัมพูชาได้

สงคราม
ใน ค.ศ. 1642 เจ้าชายกัมพูชานามว่า เจ้าพระยาจันท์ ขึ้นครองเป็นสมเด็จพระรามาธิบดีหลังโค่นล้มและลอบปลงพระชนม์กษัตริย์องค์ก่อน พ่อค้าชาวมุสลิมมลายูในกัมพูชาช่วยพระองค์ยึดครองอำนาจ และต่อมาพระองค์เปลี่ยนศาสนาจากพุทธเป็นอิสลาม เปลี่ยนพระนามเป็นอิบราฮิม และสมรสกับสตรีมลายู จากนั้นพระองค์จึงเริ่มทำสงครามเพื่อขับไล่บริษัทอินเดียตะวันออกของเนเธอร์แลนด์ โดยเริ่มการสังหารหมู่ที่เมืองหลวงของชาวดัตช์ก่อน ยึดเรือของพวกเขาไป 2 ลำ และสังหารพนักงานชาวดัตช์ของบริษัทไป 35 คน นอกเหนือไปจาก Pieter van Regemortes เอกอัครราชทูตของบริษัทKiernan 2008, p. 157.Kiernan 2002, p. 253.Cormack 2001, p. 447.

ณ แม่น้ำโขง ฝ่ายกัมพูชาเอาชนะบริษัทอินเดียตะวันออกของเนเธอร์แลนด์ในสงครามทางน้ำส่วนใหญ่ระหว่าง ค.ศ. 1643–1644 โดยกองกำลังกัมพูชาเสียชีวิต 100 ราย และกองกำลังดัตช์เสียชีวิต 156 รายจากทหารทั้งหมด 432 นายและเรือรบดัตช์หลายลำตกอยู่ในมือของกัมพูชาKiernan 2008, p. 157.Kiernan 2002, p. 253.Cormack 2001, p. 447.Reid 1999, p. 36.Chakrabartty 1988, p. 497. เอกอัครราชทูตบริษัทอินเดียตะวันออกของเนเธอร์แลนด์ที่ถูกสังหารพร้อมกับพวกของเขาคือ Pierre de Rogemortes และกว่าที่อิทธิพลของยุโรปในกัมพูชาสามารถฟื้นตัวจากความพ่ายแพ้ของฝ่ายดัตช์ต้องรออีกสองศตวรรษต่อมาFielding 2008, p. 27. 

กษัตริย์มุสลิมชาวกัมพูชาถูกขับไล่และจับกุมโดยขุนนางเหงียนของเวียดนาม หลังพระอนุชา/เชษฐาของอิบราฮิมที่ยังคงนับถือศาสนาพุทธได้ร้องขอความช่วยเหลือจากเวียดนามเพื่อฟื้นฟูพุทธศาสนาให้กับกัมพูชาด้วยการปลดพระองค์ออกจากบัลลังก์Kiernan 2008,  p. 158.Kiernan 2002, p. 254. ในคริสต์ทศวรรษ 1670 ชาวดัตช์ได้ละทิ้งสถานีการค้าทั้งหมดที่พวกเขามีในกัมพูชาหลังการสังหารหมู่ใน ค.ศ. 1643Osborne 2008, p. 45.
# พายุที่สร้างความเสียหายมากที่สุดในประเทศเวียดนาม
พายุไต้ฝุ่นยางิ (,) หรือที่ในประเทศฟิลิปปินส์เรียกว่า พายุซูเปอร์ไต้ฝุ่นเอนเตง  เป็นพายุหมุนเขตร้อนที่มีความรุนแรงที่สุดในบริเวณมหาสมุทรแปซิฟิกทางตะวันตกในช่วงปี พ.ศ. 2567 และเป็นพายุที่สร้างความเสียหายอย่างหนักให้กับทางตอนเหนือของประเทศเวียดนาม หลังจากที่ก่อนหน้านี้ได้ส่งผลกระทบต่อมณฑลไหหลำของประเทศจีนในช่วงต้นเดือนกันยายน พ.ศ. 2567 เป็นพายุดีเปรสชันเขตร้อนลูกที่ 16, พายุโซนร้อนลูกที่ 11 และพายุไต้ฝุ่นลูกที่ 5 ในฤดูพายุไต้ฝุ่นแปซิฟิก พ.ศ. 2567 พายุไต้ฝุ่นยางิได้กลายเป็นพายุที่มีความรุนแรงที่สุดที่เคลื่อนตัวพัดเข้าสู่มณฑลไหหลำในฤดูใบไม้ร่วง และเป็นพายุหนึ่งในห้าพายุซูเปอร์ไต้ฝุ่นระดับ 5 ที่มีการบันทึกไว้ในทะเลจีนใต้ และอีกลูก คือ พายุไต้ฝุ่นแพเมลาในปี พ.ศ. 2497, พายุไต้ฝุ่นไบรอันในปี พ.ศ. 2532 และพายุไต้ฝุ่นราอีในปี พ.ศ. 2564
# หยาน ซีชาน
หยาน ซีชาน (8 ตุลาคม ค.ศ. 1883 – 22 กรกฎาคม ค.ศ. 1960) เป็นขุนศึกชาวจีน ผู้ดำรงตำแหน่งในรัฐบาลสาธารณรัฐจีน เขาควบคุมพื้นที่มณฑลชานซีตั้งแต่การปฏิวัติซินไฮ่ใน ค.ศ. 1911 จนกระทั่งชัยชนะของฝ่ายคอมมิวนิสต์ในสงครามกลางเมืองจีนใน ค.ศ. 1949

ด้วยความที่หยานเป็นผู้นำของมณฑลที่อยู่ห่างไกล ยากจน และค่อนข้างเล็ก ทำให้เขารอดพ้นจากยุคสมัยต่าง ๆ ในประวัติศาสตร์จีน ตั้งแต่สมัยยฺเหวียน ชื่อไข่ สมัยขุนศึก สมัยจีนคณะชาติ สมัยญี่ปุ่นรุกรานจีน และสงครามกลางเมืองในเวลาต่อมา เขาถูกบังคับให้ออกจากตําแหน่งก็ต่อเมื่อกองทัพชาตินิยมที่เขาเป็นพันธมิตรได้สูญเสียการควบคุมจีนแผ่นดินใหญ่อย่างสมบูรณ์ แยกชานซีออกจากแหล่งจัดหาทางเศรษฐกิจหรือทางทหาร นักเขียนชีวประวัติชาวตะวันตกมองว่าเขาเป็นบุคคลเปลี่ยนผ่านที่สนับสนุนการใช้เทคโนโลยีตะวันตกเพื่อปกป้องประเพณีของจีน ในขณะที่ในขณะเดียวกันก็ปฏิรูปสภาพทางการเมือง สังคม และเศรษฐกิจที่เก่ากว่าในลักษณะที่ปูทางสําหรับการเปลี่ยนแปลงที่รุนแรงที่จะเกิดขึ้นหลังจากการปกครองของเขา Gillin The Journal of Asian Studies 289
# ทางหลวงสหพันธ์มาเลเซียหมายเลข 77
ทางหลวงสหพันธ์หมายเลข 77 หรือ จาลันโกร๊ะ หรือ ถนนโกร๊ะ เป็นถนนของรัฐบาลกลางในรัฐเประ ประเทศมาเลเซีย ถนนเชื่อมระหว่างเมืองเปิงกาลันฮูลูจนถึงจุดตรวจเปิงกาลันฮูลูที่ชายแดนมาเลเซีย–ไทย เป็นเส้นทางหลักสู่เบตง ประตูสู่ภาคใต้ของประเทศไทย

 ภูมิหลังเส้นทาง 
กิโลเมตรที่ 0 ของทางหลวงสหพันธ์หมายเลข 77 เริ่มต้นที่ชายแดนมาเลเซีย–ไทย ใกล้จุดตรวจเปิงกาลันฮูลู รัฐเประ

 ประวัติ 
ถนนสายนี้มีประวัติศาสตร์อันน่าจดจำโดยเฉพาะในช่วงสงครามโลกครั้งที่สอง และการก่อการกำเริบคอมมิวนิสต์ในประเทศมาเลเซีย (พ.ศ. 2511–2532)

 ยุทธการที่มาลายา (พ.ศ. 2484–2485) 
ทางหลวงสหพันธ์หมายเลข 77 กลายเป็นเส้นทางหลักสำหรับกองกำลังจักรวรรดิญี่ปุ่นจากปัตตานีไปยังสิงคโปร์ในระหว่างยุทธการที่มาลายาระหว่างปี พ.ศ. 2484 ถึง พ.ศ. 2485

 การก่อการกำเริบคอมมิวนิสต์ในประเทศมาเลเซีย (พ.ศ. 2511–2532) 
เมื่อวันที่ 17 มิถุนายน พ.ศ. 2511 เพื่อเป็นการรำลึกครบรอบ 20 ปีการต่อสู้ด้วยอาวุธกับรัฐบาลมาเลเซีย พรรคคอมมิวนิสต์มลายา (CPM) ได้เปิดฉากซุ่มโจมตีกองกำลังรักษาความปลอดภัยในพื้นที่ถนนโกร๊ะ–เบตง ไม่ไกลจากเมืองเปิงกาลันฮูลูและชายแดนมาเลเซีย–ไทย พวกเขาบรรลุความสำเร็จครั้งใหญ่โดยสังหารเจ้าหน้าที่ฝ่ายความมั่นคงไป 17 นาย เหตุการณ์นี้ถือเป็นจุดเริ่มต้นของการก่อกบฏติดอาวุธครั้งที่สองของพรรคคอมมิวนิสต์มลายาซึ่งรู้จักกันในชื่อ การก่อการกำเริบคอมมิวนิสต์ในประเทศมาเลเซีย (พ.ศ. 2511–2532) ทางหลวงสหพันธ์หมายเลข 77 ถูกควบคุมความปลอดภัยอย่างเข้มงวดโดยกองทัพบกมาเลเซีย ผู้ขับขี่ได้รับอนุญาตให้ใช้ถนนในเวลากลางวันเท่านั้นเนื่องด้วยเหตุผลด้านความปลอดภัย การควบคุมถนนของกองทัพถูกยกเลิกหลังจากการก่อกบฏสิ้นสุดลงในปี พ.ศ. 2532

 คุณสมบัติ 
ในส่วนส่วนใหญ่ ทางหลวงสหพันธ์หมายเลข 77 ได้รับการสร้างขึ้นตามมาตรฐานถนน JKR R5 ซึ่งอนุญาตให้จำกัดความเร็วสูงสุดได้ไม่เกิน 90 กิโลเมตรต่อชั่วโมง

 รายชื่อทางแยกและเมือง 

กม.ที่ทางออกทางแยกไปสู่หมายเหตุ6.1  เปิงกาลันฮูลูตะวันตก บาลิง ซิก กูลิม ซูไงเปอตานีใต้ จาลันตาเซกกัมปุงบารูตาเซกตะวันออกเฉียงใต้ เกอริก  โกตาบารู เลิงกง กัวลากังซาร์ ทางแยก6 เปิงกาลันฮูลู  เปิงกาลันฮูลูตามันเบอร์ซาตู    เปิงกาลันฮูลูตามันซรีจายา เปิงกาลันฮูลู, เกอร์บังอูตาราเประ (ประตูทางเหนือของรัฐเประ)   ตามันโกร๊ะอินดะฮ์   กรมโยธาธิการมาเลเซีย (JKR) ฮูลูเปรัก, สำนักงานสาขาตำบลเปิงกาลันฮูลูกรมโยธาธิการมาเลเซีย (JKR) ฮูลูเปรัก, สำนักงานสาขาตำบลเปิงกาลันฮูลู  ตามันบูกิตรีอะฮ์   สะพานซูไงโกร๊ะ   จาลันกูวักลูวาร์ตะวันตก จาลันกูวักลูวาร์กัมปุงกูวักลูวาร์บาลิง สามแยก  สะพานกูวักลูวาร์   กัมปุงบูกิตเซอร์ดัง   อาเยอร์ปานัซตะวันออก  (1157)  จาลันเลอปังเนอริง  (1157)  เกอริก สามแยกจุดตรวจปราบปรามการลักลอบขนของผิดกฎหมาย (UPP)  พื้นที่สู้รบปฏิบัติการโกร๊ะคอล แหล่งประวัติศาสตร์  พื้นที่สู้รบกบฎโกร๊ะ-เบตง  แหล่งประวัติศาสตร์   จุดพักและบริการจุดตรวจเปิงกาลันฮูลู จุดพักและบริการจุดตรวจเปิงกาลันฮูลู        1    จุดตรวจเปิงกาลันฮูลู  จุดตรวจเปิงกาลันฮูลูคอมเพล็กซ์ศุลกากร    โซนดิวตี้ฟรีช้อปปิ้งคอมเพล็กซ์ โซนดิวตี้ฟรีช้อปปิ้งคอมเพล็กซ์       0    ประเทศมาเลเซียรัฐเประชายแดนอำเภอฮูลูเปรักชายแดนตำบลเปิงกาลันฮูลู (เขตเวลา: UTC+08:00 (เวลามาตรฐานประเทศมาเลเซีย))อาเซียน ชายแดนมาเลเซีย–ไทยประเทศไทยจังหวัดยะลาชายแดนอำเภอเบตง (เขตเวลา: UTC+07:00 (เวลามาตรฐานประเทศไทย))20px|alt=|link= 410163.7  ด่านพรมแดนเบตง    ประเทศไทยตะวันออกเฉียงเหนือ ทล.410 เบตง, ยะลา, ปัตตานีตะวันออกเฉียงใต้ ทล.4244 บ้านซาโห่สามแยก
# แฟลตเกิร์ล ชั้นห่างระหว่าง เ ร า
แฟลตเกิร์ล ชั้นห่างระหว่าง เ ร า  เป็นภาพยนตร์ไทยแนวดรามา ที่สร้างและจัดจำหน่ายโดยจีดีเอช จากกำกับของจิรัศยา วงศ์สุทิน นำแสดงโดยฟาติมา เดชะวลีกุลและกิรณา พิพิธยากร เข้าฉายวันแรกเมื่อวันที่ 6 กุมภาพันธ์ พ.ศ. 2568

ภาพยนตร์นี้เป็นภาพยนตร์ของจีดีเอชที่ทำรายได้น้อยที่สุดในการเปิดตัว คือ 2.6 ล้านบาท แทนที่สถิติเดิมของ เร็วโหด..เหมือนโกรธเธอ (พ.ศ. 2565) ที่มีรายได้จากการเปิดตัว 2.92 ล้านบาท หลังจากจบการฉาย ภาพยนตร์ทำรายได้ในกรุงเทพฯ และปริมณฑลทั้งสิ้น 4.25 ล้านบาท

 เนื้อเรื่อง 
เรื่องราวเกี่ยวกับหญิงสาว 2 คนที่อาศัยอยู่ในแฟลตตำรวจเดียวกันคือ เจน (กิรณา พิพิธยากร) ที่มีพ่อเป็นนายตำรวจยศสูงและ แม่นี (น้ำฝน ภักดี) ที่เป็นเจ้าแม่เงินกู้ภายในแฟลต กับ แอน (ฟาติมา เดชะวลีกุล) ที่มีพ่อเป็นนายตำรวจยศต่ำซึ่งเพิ่งเสียชีวิตไประหว่างปฏิบัติหน้าที่ แอนอาศัยอยู่กับ แม่อุ้ม (กรภัสสรณ์ รัตนเมธานนท์) ทำให้เธอต้องช่วยแม่ทำงานหาเงินเลี้ยงน้องอีก 3 คน

 นักแสดงและตัวละคร 
 ฟาติมา เดชะวลีกุล รับบท แอน
 กิรณา พิพิธยากร รับบท เจน
 ปกรณ์ ฉัตรบริรักษ์ รับบท อาตอง
 วชิรากร รักษาสุวรรณ รับบท หนูไนซ์
 นีนนารา บุญนิธิไพสิฐ รับบท เอิง
 อาลีน่า มารี จาง รับบท อิงค์
 น้ำฝน ภักดี รับบท แม่นี
 กรภัสสรณ์ รัตนเมธานนท์ รับบท แม่อุ้ม

 รายได้ 

หลังจากเข้าฉาย 4 วันแรก ภาพยนตร์เรื่องนี้มีรายได้ 2.6 ล้านบาท นับเป็นภาพยนตร์ของจีดีเอชที่มีรายได้น้อยที่สุดจากการเปิดตัว แทนที่สถิติเดิมของ เร็วโหด..เหมือนโกรธเธอ (พ.ศ. 2565) ที่มีรายได้จากการเปิดตัว 2.92 ล้านบาท

หลังจากฉายได้ 1 สัปดาห์ ภาพยนตร์เรื่องนี้มีรายได้เพิ่มขึ้น 840,000 บาท หลังจากจบการฉาย ภาพยนตร์ทำรายได้ในกรุงเทพฯ และปริมณฑลไปทั้งสิ้น 4.25 ล้านบาทhttps://www.facebook.com/photo?fbid=1068626661968770&set=pb.100064643384373.-2207520000

+ การเข้าฉายในต่างประเทศ ประเทศ  วันที่ฉาย  รายได้ ลาว  6 กุมภาพันธ์ 2568  ไม่ปรากฎรายได้ ไต้หวัน  6 มีนาคม 2568  130,000 บาท https://x.com/iamZEON/status/1899339994957037895 สิงคโปร  20 มีนาคม 2568   กัมพูชา  27 มีนาคม 2568   ฟิลิปปินส์  2 เมษายน 2568   ออสเตรเลีย  1 พฤษภาคม 2568   นิวซีแลนด์  1 พฤษภาคม 2568
# หลิน เหยียนจวิ้น
หลิน เหยียนจวิ้น (เกิด 24 สิงหาคม ค.ศ. 1995) หรือเป็นที่รู้จักในชื่อ อีวาน หลิน เป็นนักร้อง แร็ปเปอร์ และนักแสดงชาวไต้หวัน เขาเปิดตัวในฐานะสมาชิกของบอยแบนด์จีนชั่วคราวชื่อ ไนน์เปอร์เซนต์ เมื่อวันที่ 6 เมษายน ค.ศ. 2018 ผ่านรายการแข่งขันเซอร์ไววัลของจีน ไอดอลโปรดิวเซอร์ เขารับบท ซู่ หนานฉิน ในละครเรื่อง Crush ซึ่งดัดแปลงมาจากนิยายยอดนิยมของ มู่ฝูเซิง

 ผลงานเพลง 

 อีพี 
ชื่อรายละเอียดอัลบั้มยอดขายยอดขายทั้งหมดของ หลิน เยี่ยนจวิ้น (林彦俊) อ้างอิงจาก ลิงก์นี้ .刚好的伤口 (Imperfect Love) วางจำหน่าย: 7 มกราคม ค.ศ. 2019
 ภาษา: จีนกลาง
 ค่ายเพลง: 永稻星娱乐 จีน: 2,389,571Escape วางจำหน่าย: 12 เมษายน ค.ศ. 2019
 ภาษา: จีนกลาง
 ค่ายเพลง: 永稻星娱乐 จีน: 1,209,556
# หวัง จื่ออี้
หวัง จื่ออี้ (เกิด 13 กรกฎาคม ค.ศ. 1996) หรือที่รู้จักกันในชื่อ Boogie เป็นแร็ปเปอร์ นักเต้น และนักร้องชาวจีน เขาเป็นสมาชิกของกลุ่มศิลปินซีป็อปชื่อ BBT และอดีตสมาชิกของกลุ่มศิลปินจีนชื่อ ไนน์เปอร์เซนต์ 

เขาเข้าร่วมแข่งขันในรายการเซอร์ไววัลไอดอล ไอดอลโปรดิวเซอร์ ในฐานะเด็กฝึกของค่าย Simply Joy Music โดยเขาจบการแข่งขันในอันดับที่เจ็ด และได้เดบิวต์เป็นสมาชิกของไนน์เปอร์เซนต์  ซึ่งกลุ่มประสบความสำเร็จอย่างมากในจีนและมีกำหนดโปรโมตเป็นเวลา 18 เดือน 

หลังจากกลุ่มจัดคอนเสิร์ตอำลาครั้งสุดท้ายเมื่อวันที่ 12 ตุลาคม ค.ศ. 2019 ที่กว่างโจว หวัง จื่ออี้ ได้เดินหน้าทำงานในฐานะศิลปินเดี่ยวต่อไป

 ผลงานการแสดง 
 ละครโทรทัศน์ 
 ปี ชื่อภาษาอังกฤษ ชื่อภาษาจีน บทบาท หมายเหตุ อ้างอิง2020  iPartment 5               แขกรับเชิญ  We Are All Alone  怪你过分美丽  ซู่ หลิง  iQIYI  2022  Why Women Love  不会恋爱的我们  กู่ เจีย ซิน  Youku  rowspan=3   The Ingenious One  云襄传    Hello, My Love  芳心荡漾    Hello Beautiful Life  心想事成  หยู เฟย
# ประเทศยูเครนในเวิลด์เกมส์ 2025
ประเทศยูเครน จะเข้าร่วมแข่งขันใน เวิลด์เกมส์ 2025 ซึ่งจัดขึ้นที่เฉิงตู ประเทศจีน ระหว่างวันที่ 7 ถึง 17 สิงหาคม ค.ศ. 2025  

 ผู้เข้าแข่งขัน   
รายการต่อไปนี้แสดงจำนวนผู้เข้าแข่งขันในแต่ละกีฬา  

กีฬาชายหญิงรวมยิมนาสติกกายกรรม  5  6  11ฟรีไดวิ่ง  0  1  1วูซู 0  1  1 รวม  5  8  13
# กีฬาพาวเวอร์ลิฟติงในเวิลด์เกมส์ 2025
การแข่งขัน กีฬาพาวเวอร์ลิฟติ้ง ในเวิลด์เกมส์ 2025 จะจัดขึ้นในเดือนสิงหาคม ค.ศ. 2025IPF QUALIFICATION GUIDELINES FOR THE WORLD GAMES 2025 ที่เฉิงตู ประเทศจีน นี่จะเป็นครั้งแรกที่พาวเวอร์ลิฟติงประเภทคลาสสิก (ไม่ใช้อุปกรณ์) ได้รับการบรรจุเป็นหนึ่งในกีฬาทางการของเวิลด์เกมส์CLASSIC & EQUIPPED POWERLIFTING AT THE WORLD GAMES 2025

 การคัดเลือก 

 ผู้ได้รับเหรียญรางวัล 
 คลาสสิก 
 ชาย 
 รุ่นไลต์เวท รุ่นมิดเดิลเวท รุ่นเฮฟวี่เวท รุ่นซุปเปอร์เฮฟวี่เวท

 หญิง 
 รุ่นไลต์เวท รุ่นมิดเดิลเวท รุ่นเฮฟวี่เวท รุ่นซุปเปอร์เฮฟวี่เวท

 อีควิปต์ 
 ชาย 
 รุ่นไลท์เวท รุ่นมิดเดิลเวท รุ่นเฮฟวี่เวท รุ่นซุปเปอร์เฮฟวี่เวท

 หญิง 
 รุ่นไลทืเวท รุ่นมิดเดิลเวท รุ่นเฮฟวี่เวท รุ่นซุปเปอร์เฮฟวี่เวท
# ประเทศอินเดียในเวิลด์เกมส์
ประเทศอินเดีย เข้าร่วมการแข่งขันเวิลด์เกมส์ตั้งแต่การแข่งขันครั้งแรกในปี ค.ศ. 1981 ใน ค.ศ. 2022 อินเดียได้รับเหรียญรางวัลทั้งหมด 5 เหรียญ (1 เหรียญทอง, 1 เหรียญเงิน และ 3 เหรียญทองแดง)

ตารางเหรียญรางวัล
# ฮานา มาเตลอวา
ฮานา มาเตลอวา  (เกิดวันที่ 8 มิถุนายน ค.ศ. 1990 ที่ซลีน)Profile at Sports-Reference.com เป็นนักเทเบิลเทนนิสชาวเช็กเกีย เธอเข้าแข่งขันในโอลิมปิกฤดูร้อน 2016 ประเภทหญิงเดี่ยว ซึ่งเธอตกรอบในรอบแรกต่อจาง มั่ว เธอชนะการแข่งขันของฝรั่งเศสใน ASRTT Etival Clairefontaine ฤดูกาลที่ 2018–2019
# ประเทศอิหร่านในเวิลด์เกมส์
ประเทศอิหร่าน ชื่ออย่างเป็นทางการคือ สาธารณรัฐอิสลามอิหร่าน ได้เข้าร่วมการแข่งขันเวิลด์เกมส์ตั้งแต่เวิลด์เกมส์ 1993

ตารางเหรียญรางวัล

 เหรียญรางวัลตามการแข่งขัน 
การแข่งขันทองเงินทองแดงรวมอันดับ 1981–1989  ไม่ได้เข้าร่วมแข่งขัน 1993 1993 เฮก  0  0  1  1  45 1997 1997 ลาห์ตี  0  0  1  1  44 2001 2001 อากิตะ  0  0  0  0    2005 ดุยส์บวร์ก  ไม่ได้เข้าร่วมแข่งขัน 2009 2009 เกาสง  0  0  0  0   2013 2013 กาลี  0  1  1  2  50 2017 2017 วรอตสวัฟ  2  8  1  11  24  2022 เบอร์มิงแฮม  ไม่ได้เข้าร่วมแข่งขัน รวม  2  9  4  15  

 เหรียญรางวัลตามกีฬา 
กีฬาทองเงินทองแดงรวม   0  1  0  1   0  0  1  1   0  2  1  3   1  4  2  7   0  2  0  2   1  0  0  1 รวม  2  9  4  15
# จังหวัดร้อยเอ็ดในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
การเลือกตั้งสมาชิกสภาผู้แทนราษฎรจังหวัดร้อยเอ็ด มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)รายงานผลการเลือกตั้งสมาชิกสภาผู้แทนราษฎร ๒๒ มีนาคม พ.ศ. ๒๕๓๕. กรมการปกครอง กระทรวงมหาดไทย. 2535

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองร้อยเอ็ด, อำเภอธวัชบุรี, อำเภออาจสามารถ, อำเภอโพธิ์ชัย, กิ่งอำเภอศรีสมเด็จ และกิ่งอำเภอจังหาร

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอพนมไพร, อำเภอเกษตรวิสัย, อำเภอสุวรรณภูมิ, อำเภอจตุรพักตรพิมาน, อำเภอปทุมรัตต์, อำเภอเมืองสรวง และกิ่งอำเภอโพนทราย

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอโพนทอง, อำเภอเสลภูมิ, อำเภอหนองพอก และกิ่งอำเภอเมยวดี